als_Latn dik_Latn sag_Latn
Kërkimet e fundit kanë treguar se vlerësimi i miqësisë mes partnerëve në çift mund të përmirësojë së tepërmi marrëdhënien seksuale mes femrës dhe mashkullit, e të shmangë në mënyrë absolute ndarjen apo ftohjen e tyre.
Puna kërkimore: Një ekip nga Universiteti Purdue ka marrë nën vëzhgim rreth 190 persona që kishin një marrëdhënie sentimentale dhe i ka ndarë në dy grupe hetimi. Nga njëra anë matej interesi i personave për të përforcuar aspektin miqësor në marrëdhënie, ndërsa nga ana tjetër personat e marrë në vëzhgim janë pyetur në test në lidhje me mënyrën se si ndiheshin në momentin që i janë nënshtruar testimit. Rreth 4 muaj më pas, të gjithëve iu është dorëzuar një tjetër kopje e pyetësorit, e ngjashme me atë që ata kanë plotësuar herën e parë.
Është vënë re se pas 4 muajsh, niveli i afeksionit ishte rritur kundrejt partnerit dhe si rrjedhojë, raporti i tyre seksual ishte përmirësuar së tepërmi.
Pra, reflektoni për mënyrën se si e shikoni partnerin/partneren. Trajtojeni atë me dashuri dhe shikojeni jo vetëm si një person me të cilin ndani shtratin, por edhe si një mik apo mikeshë shumë të mirë. /a.s/noa.al
als_Latn als_Latn als_Latn als_Latn